Document ID: /roh_data/filtered/fineweb-2-filterrobots_roh.jsonl.gz/50066

«neo.mx3» quai è la nova plattafurma per musica classica contemporana svizra. Igl è in lieu da sentupada digital per la scena da quella sparta da musica. Ensemen cun l’Ensemble ö! preschenta RTR «neo.mx3» e quai cun in concert ch’è deditgà cumplainamain a la musica classica contemporana. neo.mx3 duai esser il lieu da sentupada per cumponistas, interpretas, organisaturs ed instituziuns da la scena contemporana. Ella porscha ad artistas ed artists la pussaivladad da publitgar registraziuns da lur ovras en tun e maletg. E quai a moda simpla ed attractiva.